Kenneth Arthur Noel Anderson

General Sir Kenneth Arthur Noel Anderson, KCB, MC (25. december 1891 – 29. april 1959) var officer i British Army både under 1. og 2. verdenskrig. Han huskes mest som chef for 1. britiske armé under Operation Torch, de allieredes invasion i Nordafrika. Han var reserveret af natur og tragtede ikke efter popularitet hverken hos sine overordnede eller offentligheden. Eisenhower skrev, at han var "direkte, til tider næsten grov". Som følge heraf er han meget mindre kendt end mange af sine samtidige. Han klarede et vanskeligt felttog mere kompetent end hans kritikere påstår, men kompetence uden flair var ikke godt nok, når man var hærchef i 1944.

Tidlige år og 1. verdenskrig 
Anderson blev født i Britisk Indien som søn af en skotsk jernbaneingeniør og fik sin uddannelse på Charterhouse School og Royal Military College, Sandhurst inden han blev udnævnt til sekondløjtnant i Seaforth Highlanders september 1911. Under 1. verdenskrig gjorde han tjeneste i Frankrig, hvor han udmærkede sig. Han fik tildelt Military Cross for tapperhed i kamp og blev såret på førstedagen af Slaget ved Somme, 1. juli 1916. Motivationen for hans MC lød:
For påfaldende tapperhed. Kaptajn Anderson blev alvorligt såret foran en fjendtlig skyttegrav i første linje. Han forsøgte at kæmpe videre, men kunne ikke trænge videre frem, da det ene af hans ben var brækket. Trods det fortsatte han, udsat for kraftig beskydning, med at dirigere og opildne sine mænd. 
Det tog han 18 måneder at komme sig over de sår han fik, inden han igen sluttede sig til sit regiment i Palæstina i tide til at fejre sejren. Han blev udnævnt til fungerende major i maj 1918 og vendte tilbage til at være kaptajn i juli 1919.

I 1918 giftede Anderson sig med Kathleen Gamble. Hun var eneste datter af Sir Reginald Arthur Gamble og dennes hustru Jennie. Hendes bror var (fungerende) kaptajn Ralph Dominic Gamble MC, Coldstream Guards.

Karriere i mellemkrigsårene 
Hans karriere i mellemkrigsårene var aktiv. Han fungerede som adjutant i Scottish Horse fra 1920-24 og blev forfremmet til major undervejs.  Han gik på Command and Staff College kurset i Quetta, hvor han tilsyneladende ikke klarede sig godt. Hans overordnede, generalmajor Sir Percy Hobart, mente, at "det er tvivlsomt om han havde kapaciteten til at udvikle sig meget."  Andre stabsrådgivere havde også betænkeligheder, men "håbede han måtte slå til." men senere skrev han om han, at han var 

Anderson var den første modtager af den amerikanske Legion of Merit af graden Chief Commander, for sin indsats som chef for 1. armé i Nordafrika. Han fik sin udmærkelse den 18. juni 1943.

Da han vendte tilbage til Storbritannien fra Tunis, fik han først kommandoen over 2. armé under forberedelserne til landgangen i Normandiet, men kritikken fra Alexander og Montgomery (som i marts 1943 havde skrevet til Alexander: "... det er åbenlyst at Anderson er komplet uegnet til at lede en hvilken som helst armé" og senere beskrev ham som "en god almindelig kok") var blevet hørt, og i januar 1944 blev han udskiftet med Miles Dempsey.  Anderson fik overdraget Eastern Command,, hvilket blev set som en degradering.  Hans karriere i felten var ovre og hans sidste rent militære post var som øverstkommanderende i Østafrika.

Efter 2. verdenskrig 
Efter krigen var han militær øverstkommanderende og guvernør af Gibraltar, hvor hans mest bemærkelsesværdige indsats bestod i at bygge nye huse til at afhjælpe de dårlige indkvarteringsforhold, samt gennemføre de forfatningsmæssige ændringer, som blev grundlag for et lovgivende råd. Han blev forfremmet til general i juli 1949, og tog sin afsked i juni da han blev ridder af den Britiske Johanniterorden og boede fortrinsvis i Sydfrankrig. Hans sidste år var fyldt med tragedier. Hans eneste søn døde i kamp i Malaya, og hans datter døde efter lang sygdom. Anderson selv døde af lungebetændelse i Gibraltar i 1959.

Æresbevisninger 
Knight Commander of the Order of the Bath, 5. august 1943 (CB 11. juli 1940)
Military Cross, 22. september 1916
Chief Commander, Legion of Merit (U.S.A.), 10. august 1943
Omtalt i depecher, 6. maj 1932, 26. juli 1940
Commandeur, Légion d'Honneur (Frankrig)
Croix de Guerre med palmeblade (Frankrig)
Storkors af Ordre du Ouissam El Alaouite (Marokko)
Storkors af Nichan Iftikhar (Tunesien)
Storkors Star of Ethiopia, 14. oktober 1949
Ridder af Britiske Johanniterorden, 4. januar 1952

Henvisninger

Kilder 
Anderson, Lt.-General Kenneth (1946). Official despatch by Kenneth Anderson, GOC-in-C First Army covering events in NW Africa, 8 November 1942 – 13 May 1943 published in 

The Times nekrolog (30. april 1959).

Eksterne kilder 
 British Army Officers 1939-1945

|-

|-

|-

|-
 

|-
 

|-

|-

|-

 

Briter i 1. verdenskrig
Briter i 2. verdenskrig
Generaler fra Storbritannien